als_Latn dik_Latn sag_Latn
“Objektivi është të jemi kompetitivë në pjesën e dytë të sezonit, pse jo duke nisur që nga gara e parë”
Moto GP do të riniset të dielën nga Indianapolis, me Valentino Rosin që kërkon triumfin e parë sezonal. Për “doktorin” kjo pistë nuk është e preferuara e tij dhe këtë e tregon fakti se në Indi ai ka arritur ta presë finishin i pari vetëm një herë, në 2008-n. “Pushimet ishin shumë të rëndësishme. Tashmë ndihem i qetësuar dhe gati për të rifilluar pjesën e dytë të sezonit. Garat e ardhshme do të jenë të vështira, sepse do të vizitojmë cirkuite që nuk më pëlqejnë, si ajo e Indisë. Megjithatë në Indianapolis kanë ndryshuar cilësinë e asfaltit. Të shohim si do të shkojë. Do të kërkojmë të jemi kompetitivë në këtë pjesë të dytë të sezonit dhe për këtë do të punojmë fort”, u shpreh Valentino Rosi për “Sky”.
als_Latn als_Latn